Christopher Nkunku
Christopher Alan Nkunku (Lagny-sur-Marne, 1997. november 14. –) francia válogatott labdarúgó, csatár. A Premier League-ben szereplő Chelsea játékosa.

Pályafutása

Klubcsapatokban

Paris Saint-Germain 
2003 és 2010 között az AS Marolles, majd az SPC Fontainebleau csapatiban nevelkedett. 2010 nyarán 13 évesen került a Paris Saint-Germain akadémiájához, itt végig járta a korosztályos csapatokat. 2015-ben Laurent Blanc a csapat akkori edzője néhány fiatal társával együtt meghívott a szezon előtti felkészülésre. 

2015. december 8-án a felnőttek között debütált a bajnokok ligájában a Sahtar Doneck ellen a 87. percben váltotta Lucas Mourát. Ezzel ő lett a klub harmadik legfiatalabb debütálója. Két héttel később aláírta első profi szerződését a klubbal. 2016. március 5-én debütált a bajnokságban a Montpellier HSC ellen és a szezon végén bajnoki címet ünnepelhetett a csapattal. A következő szezonban is számítottak rá az első csapatban. 2017. január 7-én a kupában megszerezte első felnőtt gólját hivatalos mérkőzésen a Bastia ellen. Március 12-én a bajnokságban is megszerezte első gólját, a második félidőben Edinson Cavani passzából volt eredményes a Lorient ellen.

RB Leipzig 
2019. július 18-án 2024-ig szóló megállapodást írt alá a német RB Leipzig csapatával. Augusztus 18-án az Union Berlin ellen mutatkozott be a bajnokságban góllal. Négy perccel pályára lépését követően Marcel Sabitzer fejjel a kapu elé passzolt labdáját négy méterről a hálóba lőtte. Október 5-én második gólját szerezte meg a bajnokságban a Bayer Leverkusen csapata ellen. November 2-án csapata 8–0-ra győzte le az 1. FSV Mainz 05 csapatát, egy gólt szerzett. 2020. február 1-jén a Borussia Mönchengladbach ellen a 89. percben a pálya bal oldaláról lőtt a kapuba, és 2–2-re mentette a mérkőzést. Június 1-jén az 1. FC Köln csapata ellen a 38. percben Konrad Laimer kiugratását követően szerezte meg csapata második gólját a 4–2-re megnyert bajnoki mérkőzésen.

2020. november 4-én a 2020–2021-es UEFA-bajnokok ligája csoportkörében a Paris Saint-Germain ellen a 42. percben 17 méterről lőtt gólt volt klubjának, csapata 2–1-re nyert. November 28-án a 47. percben volt eredményes az Arminia Bielefeld ellen 2–1-re megnyert bajnoki találkozón. December 5-én az Allianz Arénában a Bayern München ellen 3–3-ra végződő mérkőzésen a 19. percben Manuel Neuert kicselezve szerezte meg a mérkőzés első gólját. 2021. január 30-án ő szerezte az egyetlen gólt a Bayer 04 Leverkusen ellen 1–0-ra megnyert bajnoki találkozón. Február 12-én az Augsburg ellen hazai pályán megnyert mérkőzésen Yussuf Poulsen passzából volt eredményes. Február 27-én kétgólos hátrányból felállva 3–2-re győzte le a Borussia Mönchengladbach csapatát a Lipcse, csapata első gólját ő szerezte meg a háromból. A következő fordulóban ismét eredményes tudott lenni, az SC Freiburg ellen 10 méterről az üres kapuba passzolt. 

2021. augusztus 7-én az SV Sandhausen ellen 4–0-ra megnyert kupa találkozón a 60. percben volt eredményes. Szeptember 15-én mesterhármast szerzett az angol Manchester City elleni 2021–2022-es UEFA-bajnokok ligája csoportkörében 6–3-ra elvesztett mérkőzésen.

2022. április 14-én a labdarúgó Európa-liga negyeddöntőjének visszavágóján 2 gólt szerzett az Atalanta elleni idegenbeli mérkőzésen, így a Leipzig 3–1-es összesítéssel bejutott a legjobb négy közé.

2022. május 21-én a Freiburg elleni kupadöntőn egyenlítő gólt szerzett (1–1). Hosszabbítás után tizenegyesekkel (4–2) győztek, a lipcsei csapat tagjaként történelmet írtak a klub első Német labdarúgókupa aranyérmével.

2023. június 3-án a Német Kupadöntőn gólt és gólpasszt szerzett az Eintracht Frankfurt elleni 2–0-ás győztes mérkőzésen, az második félidő 71. percében szerezte meg a vezetést, a 85. percben Szoboszlai Dominiknak adta az asszisztot.

Chelsea 
2023. június 20-án négy szezon után elhagyta az RB Leipzig csapatát, és egy hatéves szerződést kötött a nyugat-londoni együttessel.

A válogatottban
Többszörös korosztályos válogatott. Részt vett a 2017-es U20-as labdarúgó-világbajnokságon, ahol a csoportkör három mérkőzésén pályára lépett.

2022. március 17-én első alkalommal hívták be a felnőttcsapatba, az Elefántcsontpart, és a Dél Afrika elleni barátságos mérkőzésekre.<ref>{{cite web|url=https://bundesliga.com/en/bundesliga/news/rb-leipzig-star-christopher-nkunku-earns-first-france-call-up-19259|title=RB Leipzig star Christopher Nkunku earns first France call-up|publisher=bundesliga.com|language=en|date=2022-03-17}}</ref>
Március 25-én lépett pályára első alkalommal az Elefántcsontpart elleni 2–1-re megnyert hazai, Marseilleben megrendezett mérkőzésen.
Június 3-án játszotta első UEFA Nemzetek Ligája mérkőzését hazai környezetben Dánia ellen. A 2–1-re elvesztett találkozón pazar asszisztot készített elő Karim Benzema-nak.

2022. november 9-én Didier Deschamps nevezte a csapat 25-fős keretébe a 2022-es katari világbajnokságra, amit sérülés miatt kénytelen volt kihagynia.Edzésen megsérült Christopher Nkunku, kihagyja a vb-t

 Statisztika 
 Klubcsapatokban 2023. június 3-i állapotnak megfelelően.''

A francia válogatottban

Mérkőzései a francia válogatottban 
 Az eredmények a francia válogatott szemszögéből értendők.

Sikerei, díjai

Klubcsapatokban
  Paris Saint-Germain
  Ligue 1 (3): 2015–16, 2017–18, 2018–19
  Francia kupa (2): 2015–16, 2016–17
  Francia ligakupa (2): 2016–17, 2017–18
  Francia szuperkupa (4): 2015, 2016, 2017, 2018
  RB Leipzig
  Német kupagyőztes (2): 2021–22, 2022–23

Egyéni
 Bundesliga – Az év játékosa: 2021–22
 Bundesliga – A szezon csapatának tagja: 2021–22
 VDV Bundesliga – Az év játékosa: 2021–22
 VDV Bundesliga – A szezon csapatának tagja: 2021–22
 Bundesliga - A hónap játékosa: 2021 október, 2022 február, 2022 március, 2022 április
 Európa-liga – A szezon csapatának tagja: 2021–22

Források

További információk 
 adatlapja a(z) Chelsea weboldalán 
 adatlapja a(z) Premier League weboldalán 
Christopher Nkunku adatlapja a Kicker oldalon  

1997-ben született személyek
Labdarúgó-középpályások
Francia labdarúgók
A PSG labdarúgói
Az RB Leipzig labdarúgói
A Chelsea labdarúgói
A Ligue 1 labdarúgói
A Bundesliga labdarúgói
A Premier League labdarúgói
Francia bajnok labdarúgók
Élő személyek